Alberton met wêreldreis betower | Netwerk24
Alberton met wêreldreis betower
Die gehoor in die Brackenpark-gemeenskapsaal het voorverlede Saterdag kort-kort spontaan saam hande geklap toe die Albertonse Mans- en Vrouekoor en Yoti die Griekse Boertjie hulle op 'n wêreldreis geneem het.
Yoti die Griekse Boertjie en twee vroue wat hy uit die gehoor gekies het om saam met hom op te tree, vermaak die teenwoordiges. Foto: Rienie Venter
"Musiek van oor die wêreld heen is opgevoer," skryf dr. Paul Potgieter, koorleier van die Albertonse Mans- en Vrouekoor.
Hy sê die verskeidenheid van stemme, soos die vroue se soet stemme tydens "Can't help falling in love" en die mans se "De la Rey", was opmerklik.
"Die hoogtepunt van die aand was beslis toe Yoti saam met albei kore 'Jerusalem' gesing het. Die Griekse musiek het vir pret gesorg. Borde is tot groot vermaak van die gehoor gebreek," vertel Potgieter. "Die saal was pragtig versier, talle lande was verteenwoordig en die heerlike happies het tot die groot fees bygedra."
Of jy nou by die kore wil aansluit of net kyk wat hulle doen, is jy welkom om Rienie Venter by 083 232 0359 te bel.